62024CO0460_INF
Определение на Съда (шести състав) от 5 май 2025 г. —[Schoger] (
i
)
(Дело C‑460/24)
„Преюдициално запитване — Член 53, параграф 2 и член 94 от Процедурния правилник на Съда — Държавни помощи — Освобождаване от данъци за доставките, извършени между предприятия, които осъществяват предимно банкови или застрахователни сделки или сделки на пенсионни фондове — Изискване да се изложи фактическият контекст на спора в главното производство — Липса на достатъчно точни сведения — Предмет на спора — Изискване въпросите да са необходими — Явна недопустимост“
Преюдициални въпроси — Допустимост — Въпроси, поставени без достатъчно сведения за фактическия и правния контекст и за причините, поради които е необходим отговор на преюдициалните въпроси — Липса на връзка между спора в главното производство и разпоредбата от правото на Съюза, посочена в преюдициалните въпроси — Явна недопустимост
(член 267 ДФЕС; Статут на Съда, член 23; Процедурен правилник на Съда, член 53, параграф 2 и член 94, букви а) и в)
(вж. т. 14—29)
Диспозитив
Преюдициалното запитване, отправено от Bundesfinanzgericht (Федерален финансов съд, Австрия) с акт от 28 юни 2024 г., е явно недопустимо.
(
i
)	Името на настоящото дело е измислено. То не съвпада с истинското име на никоя от страните в производството.